techiaith/cofnodycynulliad_en-cy huggingface dataset:
English: I'd like to thank Peredur for bringing forward this short debate, and I can confirm that I will be very much looking forward to joining his CPG. Peredur is right; the war on drugs is not working and it has never worked. We've remained at this crossroads for more than four decades. The reality is that our inability to have a grown-up conversation around drugs has led to suffering globally - the suffering of users, the suffering of communities torn apart by both Government agencies and crime cartels vying for power over the market. I fully support the decriminalisation of drug use. The hard-line approach we have taken as a society for decades only criminalises people who may use drugs medicinally or recreationally without harming others, and criminalising those with an addiction does nothing to help them turn their lives around. It's important to remember that decriminalisation does not legalise any drug. Instead, it changes how authorities deal with minor drug possession and treats users as potentially vulnerable, rather than as criminals. Decriminalising drugs removes that stigma and gets help to people when they need it the most. We have examples, like Portugal, which Peredur rightly raised, that show us how we can make this work. And we know exactly what we need to make it work. And, again, I'd like to reiterate that Plaid Cymru will support and seek the devolution of further justice powers so that we can tackle this problem now. We need to get on with it. It is quite as simple as that. Diolch.
Welsh: Hoffwn ddiolch i Peredur am gyflwyno'r ddadl fer hon, a gallaf gadarnhau y byddaf yn edrych ymlaen yn fawr at ymuno â'i grŵp trawsbleidiol. Mae Peredur yn iawn; nid yw'r rhyfel yn erbyn cyffuriau'n gweithio ac nid yw erioed wedi gweithio. Rydym wedi bod ar y groesffordd hon ers dros bedwar degawd. Y gwir amdani yw bod ein hanallu i gael sgwrs aeddfed am gyffuriau wedi arwain at ddioddefaint yn fyd-eang - dioddefaint defnyddwyr, dioddefaint cymunedau wedi'u chwalu gan asiantaethau'r Llywodraeth a chartelau troseddol sy'n ymladd am bŵer dros y farchnad. Rwy'n llwyr gefnogi dad-droseddoli'r defnydd o gyffuriau. Mae'r dull llym o weithredu a fabwysiadwyd gennym fel cymdeithas ers degawdau yn troseddoli pobl a allai fod yn defnyddio cyffuriau'n feddyginiaethol neu fel adloniant heb niweidio eraill, ac nid yw troseddoli'r rhai sy'n gaeth yn gwneud dim i'w helpu i newid eu bywydau. Mae'n bwysig cofio nad yw dad-droseddoli yn cyfreithloni unrhyw gyffur. Yn hytrach, mae'n newid y modd y mae awdurdodau'n ymdrin â mân achosion o feddiant cyffuriau ac yn trin defnyddwyr fel rhai a allai fod yn fregus, yn hytrach na fel troseddwyr. Mae dad-droseddoli cyffuriau yn dileu'r stigma hwnnw ac yn cael cymorth i bobl pan fyddant fwyaf o'i angen. Mae gennym enghreifftiau megis Portiwgal, fel y nododd Peredur, sy'n dangos i ni sut y gallwn wneud i hyn weithio. A gwyddom yn union beth sydd ei angen i wneud iddo weithio. Ac unwaith eto, hoffwn ailadrodd y bydd Plaid Cymru yn cefnogi ac yn galw am ddatganoli rhagor o bwerau cyfiawnder fel y gallwn fynd i'r afael â'r broblem hon yn awr. Mae angen inni fwrw ymlaen â'r gwaith. Mae mor syml â hynny. Diolch.
English: Very interesting statistics from Portugal, but I'm not convinced that in this country we actually incarcerate people for using drugs; I think we incarcerate people for dealing in drugs. And I remain committed to doing that, simply because of the damage that is done to our young people by pulling them into the county lines and absolutely destroying their lives is really, really damaging. And therefore I'm not yet convinced about the case for decriminalisation. And I wonder whether it really is going to be that magic bullet anyway, because addiction is a symptom of distress. There really isn't much difference between addiction to gambling, to alcohol, prescription drugs, pornography or substances that are currently illegal. All of them are a cry for help, and it's really about better understanding how we can have more emotionally resilient individuals to enable them to resist the addiction that causes them to try and drown their sorrows but can actually consume their lives, literally, and those of their family members as well. So, I think we have to make sure that we have the services to help people overcome their addictions, which is perfectly possible. And I think we should pay tribute to all the people who work with addicts of all varieties to ensure that they are able to become better citizens and live better lives.
Welsh: Ystadegau diddorol iawn o Bortiwgal, ond nid wyf yn argyhoeddedig ein bod yn y wlad hon yn carcharu pobl am ddefnyddio cyffuriau mewn gwirionedd; rwy'n credu ein bod yn carcharu pobl am ddelio cyffuriau. Ac rwy'n parhau'n ymrwymedig i wneud hynny, yn syml oherwydd mae'r niwed a wneir i'n pobl ifanc drwy eu tynnu i mewn i'r llinellau cyffuriau a dinistrio eu bywydau yn llwyr yn niweidiol tu hwnt. Ac felly nid wyf wedi fy argyhoeddi eto ynglŷn â'r achos dros ddad-droseddoli. A tybed a yw'n mynd i fod yn fwled hud beth bynnag, oherwydd mae caethiwed yn symptom o drallod. Nid oes llawer o wahaniaeth rhwng dibyniaeth ar gamblo, ar alcohol, ar gyffuriau presgripsiwn, ar bornograffi neu ar sylweddau sy'n anghyfreithlon ar hyn o bryd. Mae pob un ohonynt yn alwad am help, ac mae'n ymwneud â deall yn well sut y gallwn gael unigolion yn fwy gwydn yn emosiynol i'w galluogi i wrthsefyll y caethiwed sy'n peri iddynt geisio boddi eu tristwch ond sy'n gallu difa eu bywydau, yn llythrennol, a bywydau aelodau o'u teuluoedd hefyd. Felly, rwy'n credu bod yn rhaid inni sicrhau bod gennym wasanaethau i helpu pobl i oresgyn eu caethiwed, sy'n gwbl bosibl. A chredaf y dylem dalu teyrnged i'r holl bobl sy'n gweithio gyda phobl gaeth o bob math i sicrhau eu bod yn gallu dod yn ddinasyddion gwell a byw bywydau gwell.
English: That brings us to the end of our work for the day today. Thank you very much, everyone, and good evening.
Welsh: Dyna ddiwedd nawr, felly, ar ein gwaith ni am y dydd heddiw. Diolch yn fawr i bawb, a nos da.
English: Thank you very much, Chair, and good morning to you all. My question, of course, relates to your performance in relation to procurement. This committee, as you know, has set a target for you as a Commission to ensure that companies located in Wales get procurement contracts, and the level or target that's been set is 43 per cent. Now, I see, according to the report, that 38 per cent is what was delivered last year, 39 per cent the previous year, and 38 per cent the year before that. So, the obvious question from myself is: are you in a position to reach the target of 43 per cent for this year? Because, research shows that for every 1 additional per cent of public procurement across Wales, that it means thousands of additional jobs and a massive boost to the Welsh economy. So, I have a great interest in hearing whether you're on target for this year, and perhaps, if not, what are the barriers.
Welsh: Diolch yn fawr iawn, Gadeirydd, a bore da i chi i gyd. Mae fy nghwestiwn i, wrth gwrs, yn ymwneud â'ch perfformiad chi mewn perthynas â chaffael. Mae'r pwyllgor yma, fel rŷch chi'n gwybod, wedi gosod targed i chi fel Comisiwn, i sicrhau bod cwmnïau wedi eu lleoli yng Nghymru yn cael contractau caffael, a'r lefel, neu'r targed sydd wedi cael ei osod yw 43 y cant. Nawr, rwy'n gweld, yn ôl yr adroddiad, mai 38 y cant oeddech chi wedi ei gyflawni llynedd, a rhyw 39 y cant y flwyddyn flaenorol, a 38 y cant y flwyddyn cyn hynny. Felly, y cwestiwn amlwg sydd gen i yw: ydych chi mewn sefyllfa i gyrraedd y targed o 43 y cant ar gyfer eleni? Achos, mae ymchwil yn dangos, am bob 1 y cant ychwanegol o gaffael cyhoeddus ar draws Cymru, mae'n golygu miloedd o swyddi ychwanegol a hwb enfawr i economi Cymru. Felly, mae gen i ddiddordeb mawr mewn clywed ydych chi ar darged ar gyfer eleni, ac efallai, os na, beth ydy'r rhwystrau.
English: May I come back just on that response? Manon, thank you for expanding. I do accept that last year was an exceptional year, and this year also, of course, but in looking at the patterns in previous years, not much has changed. I'm very heartened to hear you suggesting different ways of approaching businesses by creating smaller packages that possibly may make it more possible for Welsh companies to tender for them. It's a matter of disappointment that over 50 per cent of the Commission's expenditure flows out of Wales, so I would ask again, really: are we likely to reach the target of 43 per cent as you see things currently?
Welsh: Gaf i ddod nôl jest ar yr ateb yna? Diolch, Manon, am ymhelaethu. Dwi'n derbyn bod y llynedd wedi bod yn flwyddyn eithriadol, ac eleni hefyd, wrth gwrs, ond gan edrych ar batrymau'r blynyddoedd blaenorol, does yna ddim llawer wedi newid. Mae'n hynod o galonogol i glywed eich bod chi'n awgrymu ffyrdd gwahanol o fynd at gwmnïau drwy greu pecynnau llai sydd o bosibl yn mynd i fod yn fwy posibl i gwmnïau o Gymru i dendro amdanyn nhw. Mae'n fater o siom bod dros 50 y cant o wariant y Comisiwn yn llifo allan o Gymru, felly byddwn i'n gofyn eto, mewn gwirionedd: ydyn ni'n debygol o gyrraedd y targed o 43 y cant fel rŷch chi'n gweld pethau ar hyn o bryd?
English: Well, it is going to be challenging, Cefin, but that doesn't mean that we won't be continuing to strive to achieve that. And, as I said, this is an issue where the Commission is pushing us hard and we will be analysing and reanalysing our expenditure to do the best that we can. It does seem to be a major challenge at the moment.
Welsh: Wel, mae e'n mynd i fod yn heriol, Cefin, ond dyw hwnna ddim yn meddwl y byddwn ni ddim yn parhau i ymgeisio. Ac, fel roeddwn i'n ei ddweud, mae hwn yn fater lle mae'r Comisiwn yn ein gwthio ni'n galed ac mi fyddwn ni'n dadansoddi ac yn ailddadansoddi'n gwariant i wneud y gorau y gallwn ni. Mae e'n edrych yn her eithaf egr ar hyn o bryd.
English: And to expand on what Manon said, the catering contract, for example, we would have hoped to award that contract or go out to renew that contract this year, but under the circumstances as a result of the pandemic, we've had to offer an extension to that contract until September next year. So, that would have been an opportunity to increase the percentage of expenditure in Wales, but that will be renewed now next year, which is unfortunate.
Welsh: Ac i ymhelaethu ar beth ddywedodd Manon, y cytundeb arlwyo, er enghraifft, byddem ni wedi gobeithio gosod y cytundeb neu fynd allan i adnewyddu'r cytundeb yna eleni, ond o dan yr amgylchiadau o dan y pandemig, rŷn ni wedi gorfod creu extension nawr i'r cytundeb yma tan fis Medi'r flwyddyn nesaf. Felly, fe fyddai yna wedi bod cyfle i gynyddu canran y gwariant Cymreig, ond bydd hwn yn cael ei adnewyddu nawr y flwyddyn nesaf, sy'n anffodus.
English: Yes, sorry. In the report as well, it appears that the Commission has paid around £363,000 to support and secure contracts with suppliers, but that no services have been received or delivered following this expenditure. Can you explain a little bit about that, please?
Welsh: Ie, sori. Yn yr adroddiad hefyd, mae'n ymddangos bod y Comisiwn wedi talu rhyw £363,000 i gefnogi cytundebau gyda chyflenwyr, ond bod yna ddim gwasanaethau wedi cael eu derbyn neu wedi cael eu cyflawni yn dilyn y gwariant hwn. Allwch chi esbonio rhywfaint bach am hynny i ni, os gwelwch chi'n dda?
English: Yes, by all means. It is unusual, and these payments were made to Charlton House, which is our catering provider, and it was a response to a procurement policy that was produced by the UK Government and supported by the Welsh Government. Therefore, there was a procurement policy note produced in March 2020 by the Cabinet Office to provide advice and guidance to public bodies on paying their suppliers to make sure that there was continuity of service during and after the pandemic. Therefore, as a contracting authority, the Commission needed to act to support suppliers at risk so that they could get through the crisis and continue to carry out their contractual duties when the crisis had passed. So, basically, that funding was paid to secure jobs during that period, and even though we didn't receive a full catering service during that year, the staff were able to continue to receive a wage and they have now returned to full-time work, of course.
Welsh: Ie, ar bob cyfrif. Mae'n beth anarferol, ac mi wnaethpwyd y taliadau yma i Charlton House, sef ein darparwyr arlwyo ni, ac mi roedd hwnna'n ymateb i bolisi caffael a gafodd ei gynhyrchu gan Lywodraeth Prydain ac a gafodd ei gefnogi gan Lywodraeth Cymru. Felly, mi roedd yna procurement policy note a gafodd ei gynhyrchu ym mis Mawrth 2020 gan Swyddfa'r Cabinet i roi cyngor ac arweiniad i gyrff cyhoeddus ar dalu eu cyflenwyr er mwyn gwneud yn siŵr bod yna barhad gwasanaeth yn ystod ac ar ôl y pandemig. Felly, fel awdurdod cytundebu, mi roedd angen i'r Comisiwn weithredu i gefnogi cyflenwyr oedd yn wynebu risg fel eu bod nhw'n gallu dod drwy'r argyfwng a pharhau i gyflawni eu dyletswyddau cytundebol pan fyddai'r argyfwng wedi pasio. Felly, yn y bôn, mi roedd yr arian yna i sicrhau swyddi yn ystod y cyfnod, ac er ein bod ni ddim wedi derbyn gwasanaeth arlwyo llawn yn ystod y flwyddyn yna, mi roedd y staff yn medru parhau i dderbyn cyflog ac maen nhw nawr yn ôl yn gweithio'n llawn amser, wrth gwrs.
English: Right, no more questions. Thank you.
Welsh: Iawn, dim rhagor o gwestiynau. Diolch.
English: Thank you very much. You mentioned, Manon, more than once there about the mental health of the staff and how the pandemic has affected them. A number of them, of course, are working from home with caring responsibilities and childcare responsibilities, and having to address that and do their work at the same time. And one, anecdotally, has heard - and it's in the report as well - of an increase in the number of people who are suffering from mental health issues. So, I would just want to ask: what support are you providing to people who are finding it hard to cope in this strange situation that we're in? And also, how do you monitor any intervention and record outcomes in terms of the intervention and the support that you provide?
Welsh: Diolch yn fawr iawn. Fe sonioch chi, Manon, mwy nag unwaith yn y fan yna am iechyd meddwl y staff, a sut mae'r pandemig wedi effeithio arnyn nhw. Mae nifer, wrth gwrs, yn gweithio adre gyda chyfrifoldebau gofal a gofal plant, ac yn gorfod ymrafael â hynny a gwneud eu gwaith yn ogystal. Ac mae rhywun, yn anecdotaidd - ac mae e yn yr adroddiad hefyd - yn clywed am gynnydd yn y nifer o bobl sydd yn dioddef o broblemau iechyd meddwl. Felly, byddwn i jest eisiau gofyn: pa gefnogaeth ydych chi'n ei rhoi i bobl sydd yn ei gweld hi'n anodd ymdopi yn y sefyllfa rhyfedd hon? A hefyd sut ŷch chi'n monitro unrhyw ymyrraeth a recordio deilliannau o safbwynt yr ymyrraeth a'r gefnogaeth rŷch chi'n eu rhoi?
English: We have different programmes of practical and emotional support, not just for Commission staff, but also for Members and their staff. We provide that information regularly, and it is available continually on our intranet sites and so on. And I would encourage, through our system of line management, referring people who are struggling to those sources of support. From the point of view of monitoring outcomes, we do have to be careful about respecting confidentiality, and I don't receive reports back on who has been using these services. And that's absolutely correct, because we wouldn't want anyone to feel that they couldn't access a service because that need for help would then be recorded. But we do continue. One of the challenges - you've put your finger on it - about managing remotely is that it's more difficult for line managers, and, indeed, colleagues, to see whether somebody is suffering. So, that's why we have been putting additional effort into keeping in touch virtually. Over the summer, we used the fact that the building was relatively empty, for example, to encourage people to return in their teams, in turn, in a safe way, so that people could get used to being back in a different environment, and perhaps get over any nervousness about being amongst people again, so that we could rebuild that sense of team unity that has been a feature of working with the Commission over the past few years.
Welsh: Mae gyda ni wahanol raglenni o gefnogaeth ymarferol ac emosiynol, nid yn unig i staff y Comisiwn, ond hefyd i Aelodau ac i staff Aelodau. Rydyn ni'n rhoi'r wybodaeth yna allan yn rheolaidd, ac mae e hefyd, wrth gwrs, yn barhaol ar ein mewnrwyd ni ac ati. Ac mi fyddwn i yn annog, drwy ein system ni o reoli llinell, cyfeirio pobl sydd mewn trafferth at y ffynonellau hynny. O safbwynt monitro deilliannau, mae'n rhaid i ni fod yn ofalus i barchu cyfrinachedd, a dydw i ddim yn cael adroddiadau nôl ar pwy sydd wedi bod yn defnyddio'r gwasanaethau yma. Mae hwnna'n iawn, achos dŷn ni ddim eisiau i unrhyw un deimlo eu bod nhw ddim yn gallu defnyddio'r gwasanaeth oherwydd bod yr angen yna am help yn cael ei nodi. Ond rŷn ni'n para ymlaen. Un o'r heriau mawr, a dweud y gwir - dŷch chi wedi rhoi eich bys arni - o fod yn rheoli o bell yw ei bod hi'n fwy anodd i reolwyr llinell, ac, yn wir, i gydweithwyr, i weld os oes rhywun yn dioddef. Felly, dyna pam rŷn ni wedi bod yn rhoi ymdrech ychwanegol i mewn i aros mewn cysylltiad yn rhithiol. Dros yr haf, mi fuon ni yn defnyddio'r ffaith bod yr adeilad yn weddol wag, er enghraifft, i annog pobl i ddod nôl yn eu timoedd, yn eu tro, mewn ffordd ddiogel, fel bod pobl yn gallu cyfarwyddo â bod mewn awyrgylch wahanol, ac efallai dod dros unrhyw nerfusrwydd ynglŷn â bod ymhlith pobl eto, fel ein bod ni'n gallu ailadeiladu'r synnwyr yna o undod tîm, sydd wedi bod yn nodwedd o weithio gyda'r Comisiwn yn ystod y blynyddoedd diwethaf.
English: Thank you very much, Chair. Regarding sustainability and the use of plastics, we saw that the last sustainability targets came to an end in 2021. What were the most challenging targets to meet?
Welsh: Diolch yn fawr iawn, Cadeirydd. Ynglŷn â chynaladwyedd a'r defnydd o blastig, fe welon ni bod y targedau cynaliadwyedd diwethaf wedi dod i ben yn 2021. Beth oedd y targedau mwyaf heriol i chi o ran cyflawni?
English: I think if you look back, as you said, we have reached our current targets and we've made good progress in terms of decreasing our carbon footprint. It was challenging for us to decrease the impact of travelling to the workplace and travelling as a result of work, and that, of course, has been solved for us over the past year. I think the challenge will be maintaining that low level of travel as activity levels return to normal. We are looking at new methods of encouraging staff to use public transport, and helping them to buy electric vehicles as well, and we will be looking to see that we're using this new virtual technology to ensure that people don't have to travel when they don't need to do so. You'll see that we've made major efforts to decrease our use of single-use plastics. I think that the work of the Youth Parliament has ensured that we needed to place a major focus on that work, and there's nothing much remaining. We're working with our suppliers to look at the kinds of plastic that products arrive wrapped in - that's the kind of thing that is still difficult for us to move away from. But that is a fraction of what used to be used a few years ago.
Welsh: Os edrychwn ni nôl, fel dywedoch chi, rŷn ni wedi cyflawni ein targedau presennol ac wedi gwneud cynnydd da o safbwynt lleihau ein hôl-troed carbon ni. Mi roedd e'n heriol i ni leihau effaith teithio i'r gwaith a theithio o ran gwaith, ac, wrth gwrs, mae hynny wedi cael ei ddatrys drosom ni yn y flwyddyn ddiwethaf. Dwi'n meddwl mai'r her fydd cadw i'r lefelau isel yna wrth i lefelau gweithgaredd ddychwelyd i normal. Mi rydym ni'n edrych ar ddulliau newydd nawr o annog staff i ddefnyddio trafnidiaeth gyhoeddus, i'w helpu nhw i brynu ceir trydan, ac mi fyddwn ni yn edrych i wneud yn siŵr ein bod ni'n defnyddio'r dechnoleg newydd rhithiol yma i wneud yn siŵr bod pobl ddim yn gorfod teithio pan dŷn nhw ddim yn gorfod. Mi fyddwch chi'n gweld ein bod ni wedi gwneud ymdrechion mawr i leihau ein defnydd o blastig untro. Dwi'n meddwl bod gwaith y Senedd Ieuenctid wedi gwneud yn siŵr, petai angen, ein bod ni wedi ffocysu'n gryf ar y gwaith yna, a does bron dim byd ar ôl nawr. Rŷn ni'n gweithio gyda'n cyflenwyr i edrych ar y mathau o blastig mae nwyddau'n cyrraedd wedi eu lapio ynddyn nhw - dyna'r math o beth sydd yn dal, yn anffodus, yn anodd i ni symud i ffwrdd oddi wrtho fe. Ond mae hynny'n ffracsiwn o'r hyn oedd yn cael ei ddefnyddio rai blynyddoedd yn ôl.
English: If I could follow on, Chair, in terms of the sustainability aspect and reducing carbon emissions, this method of acting in a hybrid way, where some people are working from home and others are working from their offices here in the Senedd, poses different challenges. So, how are you going to encourage staff who are working from home and Members of the Senedd who are working from home to act in a way that can reduce their carbon emissions also, as we are now moving, perhaps, to a new world in terms of engaging with each other?
Welsh: Os caf i ddilyn ymlaen, Cadeirydd, o ran yr agwedd o ran cynaliadwyedd a lleihau allyriadau carbon, mae'r dull yma o weithredu mewn ffordd hybrid, lle mae rhai yn gweithio o adref a rhai o'u swyddfeydd yma yn y Senedd, yn peri heriau gwahanol, wrth gwrs. Felly, sut ŷch chi'n mynd i annog staff sy'n gweithio o gartref ac Aelodau o'r Senedd sydd yn gweithio o gartref i weithredu mewn ffordd sy'n gallu lleihau eu hallyriadau carbon nhw hefyd, gan ein bod ni'n symud, efallai, i fyd newydd o ran ymgysylltu â'n gilydd?
English: You're entirely right, Cefin; there are elements that we can do as a Commission. We have been looking at a long-term contract to generate heat for the estate, for example, in a more sustainable way in future. But there are cultural changes that will be needed if we're going to reach the target of carbon neutrality by the year 2030, which isn't very far away in terms of planning. So, I think this is going to be something that will change over time. It is part of the planning work that I referred to in our report on learning lessons from the pandemic, and keeping those lessons live in future. And I think we'll need guidance and leadership, and we'll need commitment, indeed, from the Commission, and from all of us as staff, to drive that change in behaviour, and I'm sure that you will hold our feet to the fire in that regard.
Welsh: Rydych chi'n hollol iawn, Cefin; mae yna agweddau y gallwn ni eu gwneud fel Comisiwn. Rŷn ni wedi bod yn edrych ar gytundeb hirdymor i gynhyrchu gwres ar gyfer yr ystad, er enghraifft, yn fwy cynaliadwy yn y dyfodol. Ond mae yna newidiadau diwylliannol fydd eu hangen os ŷn ni'n mynd i gyrraedd y targed o gael niwtraliaeth carbon erbyn y flwyddyn 2030, sydd ddim yn bell iawn i ffwrdd, wrth gwrs, o safbwynt cynllunio. Felly, dwi'n meddwl bod hwn yn mynd i fod yn rhywbeth sydd yn newid dros amser. Mae e'n rhan o'r cynllunio soniais i amdano fe eisoes yn ein hadroddiad ni ar ddysgu gwersi'r pandemig a'u cadw nhw'n fyw ar gyfer y dyfodol. A dwi'n meddwl y bydd angen arweiniad ac y bydd angen ymroddiad oddi wrth y Comisiwn, ac oddi wrthyn ni i gyd fel staff, i yrru'r newid yna mewn ymddygiad, a dwi'n siŵr y byddwch chi'n cadw'n traed ni at y tân yn hynny o beth hefyd.